**LATIHAN PERIBAHASA 1 (10 markah)**

**Arahan:** Pilih peribahasa yang paling sesuai daripada senarai yang diberikan di bawah ini bagi melengkapkan jalan cerita petikan karangan. Kemudian, tulis huruf jawapan pilihan kamu di Kertas

Jawapan yang disediakan.

 (A) garam jatuh ke air

 (B) alah bisa tegal biasa

 (C) ringan tulang berat perut

 (D) bagai hujan jatuh ke pasir

 (E) malu berkayuh perahu hanyut

 (F) bagai menelan mestika embun

(G) ditatang bagai minyak yang penuh

 (H) bagaimana acuan begitulah kuihnya

(I) di mana bumi dipijak, di situ langit dijunjung

(J) diam-diam ubi berisi, diam-diam besi berkarat

Amri merupakan anak angkat Pak Ismail. Dia telah dibesarkan oleh Pak Ismail sejak kecil lagi dengan penuh kasih sayang ibarat **(6)** \_\_\_\_\_\_\_\_\_. Di sekolah, Amri adalah pelajar pintar yang cepat menerima sesuatu pengajaran seperti **(7)** \_\_\_\_\_\_\_\_\_. Pak Ismail sering menasihati Amri agar rajin bertanya kepada guru-gurunya kerana Pak Ismail khuatir jikalau Amri segan bertanya, dia akan membuat kesilapan umpama **(8)** \_\_\_\_\_\_\_\_\_.

Amri terus cemerlang dan dapat melanjutkan pelajarannya dalam bidang kedoktoran di London. Walaupun berjauhan, Amri akan senantiasa menghubungi Pak Ismail untuk mendengar nasihat yang baik bak pepatah **(9)** \_\_\_\_\_\_\_\_\_. Antara nasihat Pak Ismail yang sentiasa dipegang oleh Amri ketika di London adalah supaya mematuhi peraturan dan undang-undang negeri itu kerana **(10)** \_\_\_\_\_\_\_\_\_. Amri berazam untuk menjadi seorang doktor yang berjaya agar dapat membalas budi Pak Ismail yang telah membesarkannya.

Jawapan: G, A, E, F, I